Winkelsentrum ontruim ná bomdreigementDie polisie het Donderdag die Westgate-winkelsentrum in Roodepoort, wes van Johannesburg, ontruim ná ŉ bomdreigement. ŉ Polisiewoordvoerder, lt kol, Tshisikhawe Ndou, sê ŉ winkel in die sentrum het ŉ oproep ontvang van iemand wat gewaarsku het dat ŉ bom op die perseel geplant is. “Die polisie het na die toneel gehaas. Die bom-eenheid en honde-eenheid het deur die sentrum gegaan maar kon niks vind nie.” Ndou sê die sentrum is ontruim maar sake het sowat 30 minute klater weer voortgegaan. Die polisie het gevra dat enigiemand wat inligting het oor die voorval hulle kontak by 08600 10111